報酬遞減

報酬遞減係經濟學上講到，生產過程當中嘅一種現象。根據邊際報酬遞減定律：假設第啲因素不變，係噉提高某個生產因素嘅量
普遍會令整體產量升，
但邊際報酬會係噉跌，
即係話如果將「產量」同「生產因素 A 嘅量」畫幅圖，假設第啲生產因素不變，條線嘅斜率會隨住生產因素 A 嘅量上升愈嚟愈負：

舉個具體嘅例子說明：一間建築公司家吓要起一棟建築物，個地盤度有一定量嘅器械、材料、同工人等嘅生產因素；假想而家間建築公司個老細增加工人嘅數量，但其他生產因素嘅量保持不變；根據邊際報酬遞減定律，佢呢個做法會引致建築效率提升，但隨住工人數量增加，就會搞到啲器械唔夠用，所以就算再加多啲工人都冇咁幫到手提升生產效率－工人數量愈多，再增加工人所引致嘅建築效率提升幅度就會變得愈嚟愈細，請新工人變得愈得愈唔著數。邊際報酬遞減定律說明咗，喺生產嘅過程當中唔可以係噉增加某一個生產因素嘅量，而要整體噉考慮成個生產過程當中嘅所有因素。

生產

參攷

經濟學